CELEX: 31989L0682
Language: hr
Date: 1989-12-21 00:00:00
Title: 89/682/EEZ: Direktiva Vijeća od 21. prosinca 1989. o izmjeni Direktive 86/298/EEZ o stražnjim zaštitnim konstrukcijama za slučaj prevrtanja uskih traktora na kotačima za poljoprivredu i šumarstvo

13/Sv. 016
            
            
               HR
            
            
               Službeni list Europske unije
            
            
               45
            
         31989L0682
   
               L 398/29
            
            
               SLUŽBENI LIST EUROPSKE UNIJE
            
            
               21.12.1989.
            
         
      DIREKTIVA VIJEĆA
   
   od 21. prosinca 1989.
   o izmjeni Direktive 86/298/EEZ o stražnjim zaštitnim konstrukcijama za slučaj prevrtanja uskih traktora na kotačima za poljoprivredu i šumarstvo
   (89/682/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.a,
   uzimajući u obzir prijedlog Komisije (1),
   u suradnji s Europskim parlamentom (2),
   uzimajući u obzir mišljenje Gospodarskog i socijalnog odbora (3),
   budući da je potrebno donijeti mjere s ciljem postupnog uspostavljanja unutarnjeg tržišta u razdoblju do 31. prosinca 1992.; budući da unutarnje tržište obuhvaća područje bez unutarnjih granica u kojemu je osigurana sloboda kretanja robe, ljudi, usluga i kapitala;
   budući da članak 13. Direktive 86/298/EEZ (4) utvrđuje da se odredbe koje su trenutačno na snazi dopunjuju odredbama kojima se u postupak dinamičkog ispitivanja uvode dodatna ispitivanja udarom;
   budući da je u postupku dinamičkog ispitivanja, s obzirom na to da je odredba za dodatno ispitivanje u slučaju postupka statičkog ispitivanja već donesena, također potrebno predvidjeti dodatno ispitivanje koje točnije odražava stanje u slučaju prevrtanja traktora, kako bi se statičkim i dinamičkim postupcima ispitivanja vratila istovrijednost i između njih uklonila sadašnja neuravnoteženost;
   budući da su čisto teoretski parametri i proračuni na kojima se prvobitno temeljilo dodatno dinamičko ispitivanje udarom bili predmet praktičnih ispitivanja koja su potvrdila njihovu pouzdanost;
   budući da je također potrebno izmijeniti područje primjene Direktive 86/298/EEZ radi jasnijeg teksta druge alineje u članku 1. o gumama ugrađenim na prednju i stražnju osovinu i na taj način ukloniti mogućosti različitih tumačenja,
   DONIJELO JE OVU DIREKTIVU:
   Članak 1.
   Direktiva 86/298/EEZ mijenja se kako slijedi:
   
               1.
            
            
               Druga alineja članka 1. zamjenjuje se sljedećim:
               
                           „—
                        
                        
                           nepomični ili pomični najmanji razmak kotača manji od 1 150 mm za osovine koje su opremljene najširim gumama; kako se pretpostavlja se da je na osovini na koju su ugrađene najšire gume namješten najveći razmak kotača širine najviše 1 150 mm, mora biti moguće namjestiti širinu razmaka kotača na drugoj osovini tako da vanjski rubovi najužih guma ne strše izvan vanjskih rubova guma na osovini s najširim gumama. Kad su obje osovine opremljene kotačima i gumama iste veličine, nepomični ili pomični razmak kotača obje osovine mora biti manji od 1 150 mm”;
                        
                     
         
               2.
            
            
               Točka 3.1.1. u Prilogu II. zamjenjuje se sljedećim:
               3.1.1.   Nakon svakog dijela ispitivanja u postupku dinamičkog ispitivanja ne smije biti pukotina ili napuklina opisanih u točki 3.1. Priloga III.A.
               Ako se tijekom dinamičkog ispitivanja pojave značajni lomovi ili pukotine, dodatno se ispitivanje udarom ili kompresijom, kako je određeno u točki 1.6. Priloga III.A, mora provesti neposredno nakon ispitivanja koje je prouzročilo pojavu tih lomova ili pukotina.”;
            
         
               3.
            
            
               Točka 1.6. u Prilogu III.A zamjenjuje se sljedećim:
               „1.6.   Dodatna ispitivanja
               
               1.6.1.   Ako se tijekom ispitivanja udarom pojave pukotine ili lomovi koji se ne mogu smatrati zanemarivim, drugo slično ispitivanje, ali visinom pada od:
               
                  
               mora se provesti neposredno nakon ispitivanja udarom koje je prouzročilo pojavu tih pukotina ili lomova, pri čemu je ‚a' omjer trajne deformacije prema elastičnoj deformaciji (a = Dp/De) izmjerene u točki udara.
               Dodatna trajna deformacija nastala u drugom udaru ne smije prijeći 30 % od trajne deformacije nastale u prvom udaru.
               Da bi se omogućilo obavljanje dodatnog ispitivanja, tijekom svih ispitivanja udarom potrebno je mjeriti elastičnu deformaciju.
               1.6.2.   Ako se tijekom ispitivanja kompresijom pojave značajni lomovi ili pukotine, drugo slično ispitivanje kompresijom, ali sa silom od 1,2 Fv, mora se provesti neposredno nakon ispitivanja kompresijom koje je prouzročilo pojavu tih lomova ili pukotina.”;
            
         
               4.
            
            
               U Prilogu V. dodaje se sljedeća točka:
               7.3.   Vrsta i rezultati dodatnih dinamičkih ispitivanja.”
            
         Članak 2.
   Države članice donose zakone i druge propise potrebne za usklađivanje s ovom Direktivom najkasnije u roku od 12 mjeseci od 3. siječnja 1990. One o tome odmah obavješćuju Komisiju.
   Članak 3.
   Ova je Direktiva upućena državama članicama.
   
      Sastavljeno u Bruxellesu 21. prosinca 1989.
      
         
            Za Vijeće
         
         
            Predsjednica
         
         E. CRESSON
         
      
   
   
      (1)  SL C 311, 6.12.1988., str. 9.
   
      (2)  SL C 120, 16.5.1989., str. 70., i SL C 256, 9.10.1989., str. 77.
   
      (3)  SL C 102, 24.4.1989., str. 5.
   
      (4)  SL L 186, 8.7.1986., str. 26.